
ДО

ОБЩИНСКИ СЪВЕТ

ГР. БУРГАС

Д  О  К  Л  А  Д  Н  А    З  А  П  И  С  К  А
ОТ ЙОРДАНКА БЕНОВА- АНАНИЕВА
ЗА КМЕТ НА ОБЩИНА БУРГАС

ОТНОСНО: Даване на съгласие за извеждане от експлоатация на язовир- публична общинска собственост, изграден в поземлен имот с идентификатор 32367.26.85 по КККР на с. Извор, община Бургас, съответстващ на имот №000350 в местност „Камен дол“(старо наименование „Кайлъ дере“) по Картата на възстановената собственост на землище с. Извор.

УВАЖАЕМИ ОБЩИНСКИ СЪВЕТНИЦИ,

Община Бургас е собственик на язовир, изграден в поземлен имот с идентификатор 32367.26.85 по КККР на с. Извор, община Бургас, с площ 96656 кв. метра, при съседи: имоти с идентификатори 32367.26.90, 32367.26.89, 32367.29.86, 32367.29.74, 32367.27.79, 32367.26.83, 32367.26.82, съответстващ на имот №000350 в местност „Камен дол“(старо наименование „Кайлъ дере“) по Картата на възстановената собственост на землище с. Извор. За ПИ с идентификатор 32367.26.85 е съставен акт №8420 от 31.05.2016г. за публична общинска собственост.
Във връзка с изпълнение на правомощията на Кмета на Община Бургас, произтичащи от чл.65, ал.1 и ал.2 от Закона за защита при бедствия, с цел организиране, координация и провеждане на превантивни мерки за недопускане и намаляване на щетите при бедствия, през 2014г. е възложено на експерт- инженер по хидротехническо строителство да извърши обследване на всички язовири, разположени на територията на Община Бургас, независимо от собствеността им. За язовир „Кайлъдере“ е изготвено експертно заключение за технологичното и конструктивно състояние на язовирната стена и съоръженията към нея, като заключението е, че язовирът е в предаварийно състояние. С цел предотвратяване на потенциален риск е дадена препоръка язовирът да се използва като ретензионен, т.е. да се поддържа празен и да не акумулира вода.

С измененията на Закона за водите(изм. ДВ. бр.61 от 11 август 2015г.) се вмени на Държавната агенция за метрологичен и технически надзор(ДАМТН) да контролира техническото състояние на язовирните стени и съоръженията на язовирите, да осъществява контрол по осигуряване на безопасната им експлоатация. 
В изпълнение на своите правомощия, на 10.03.2016г. представители на Главна Дирекция „Надзор на язовирните стени и съоръженията към тях“ към ДАМТН са извършили проверка на техническото и експлоатационно състояние на язовир „Кайлъдере“. Констатирано е, че въздушния откос е с нарушения- в три участъка с обща дължина 110 м., стената е обрушена почти наполовина вследствие на преливане през 2015г.

Заключението е, че язовирната стена е в предаварийно състояние, поради което на Община Бургас е дадено предписание да вземе експертно решение за възстановяване и обезопасяването й. С оглед предотвратяване на възможен риск от скъсване на стената, е предписано пълно изпразване на язовира в срок до 10.05.2016г..

С Констативен протокол от 16.05.2016г. представители на Главна Дирекция „Надзор на язовирните стени и съоръженията към тях“ към ДАМТН са извършили проверка по изпълнение на дадените предписания и е констатирано, че спирателния кран на основния изпускател е разкрит и изцяло отворен. Водното ниво е свалено с 30 см. и източването на язовира продължава до кота мъртъв обем.

Във връзка с дадените предписания, обективирани в констативен протокол от 10.03.2016г., отчитайки състоянието на язовир „Кайлъдере“ и в изпълнение на дадените предписания на ДАМНТН, които съгласно Закона за водите са задължителни за изпълнение, Община Бургас е възложила на лицензиран хидроинженер да изготви оценка на работата и ефективността на язовирната стена и съоръженията към нея, в съответствие с нормативната уредба.
Съгласно установените в Наредба №13/29.01.2004г. за условията и реда за осъществяване на техническа експлоатация на язовирните стени и съоръженията към тях, след обследване на язовира техническото му състояние експерта е установил, че състоянието му може да бъде определено като аварийно. Налице са множество локални изравяния по въздушния откос. Изводът е, че инженерната сигурност на язовира не е осигурена. По отношение на икономическата ефективност е изведено заключение, че при използване за напояване и/или рибовъдство е икономически изгодно възстановяването му. Язовирът може да се използва като ретензионен.
На база на извършената оценка на работата и ефективността на язовирната стена и съоръженията към нея, становището по изготвената оценка на работата и ефективността на язовирната стена и съоръженията към нея е, че следва язовир „Кайлъдере“ в землище с. Извор да бъде изведен временно от експлоатация до осигуряване на средства за рехабилитацията му или регистриране на сдружение за напояване на прилежащите му поливни площи. Временното извеждане от експлоатация да се осъществи чрез контролирано изпускане на язовира и демонтаж на спиерателния кран, който да се съхранява на склад. Преди въвеждането му в експлоатация да се направи цялостно обследване на язовира и съоръженията му.

Специфичното при ретензионните  язовири е, че трябва да са постоянно празни и да имат основни изпускатели, през които да преминават сравнително големи водни количества. Ретензионната им функция е с цел редуциране на на максималния отток до безвредни размери чрез задържане и забавено изпускане на част от обема на висока вълна. Язовири, които се използват с ретензионна цел следва да са в добро техническо състояние, включително язовирна стена, работещ основен изпускател, функциониращ преливник и др.
Съгласно чл.31 от Наредба №13/29.01.2004г. за условията и реда за осъществяване на техническа експлоатация на язовирните стени и съоръженията към тях, за да бъде изведен от експлоатация и ликвидиран язовир е необходимо да бъде изготвена оценка на работата и ефективността на язовирната стена и съоръженията към нея. 

В чл. 30 от същата наредба са посочени три основания, при които се предприемат действия за извеждане от експлоатация и ликвидация на язовирни стени:

1. сигурността им не е гарантирана съгласно нормативните изисквания;

2. не са икономически ефективни;

3. не отговарят на нормативните изисквания за опазване на околната среда.

Гореизложеното обосновава извода, че язовирната стена и съоръжения към нея се извеждат от експлоатация, ако хидротехническите съоръжения са в предаварийно състояние и са налице и трите кумулативно дадени предпоставки в чл. 30 от наредбата.

Предвид изложеното, на основание чл.8, ал.1 от Закона за общинската собственост, чл.21, ал.1, т.8 от ЗМСМА, чл.30, чл.31, и чл.32 от Наредба №13/29.01.2004г. за условията и реда за осъществяване на техническа експлоатация на язовирните стени и съоръженията към тях, предлагам Общински съвет- Бургас да вземе следните

Р  Е  Ш  Е  Н  И  Я:

1. Дава съгласие за извеждане от експлоатация на язовир, изграден в поземлен имот с идентификатор 32367.26.85 по КККР на с. Извор, община Бургас, с площ 96656 кв. метра, при съседи: имоти с идентификатори 32367.26.90, 32367.26.89, 32367.29.86, 32367.29.74, 32367.27.79, 32367.26.83, 32367.26.82, съответстващ на имот №000350 в местност „Камен дол“(старо наименование „Кайлъ дере“) по Картата на възстановената собственост на землище с. Извор, до възстановяване на технологичната и конструктивната му сигурност.
2. Упълномощава Кмета на Община Бургас да предприеме всички законови действия, свързани с извеждане от експлоатация на описаният в т.1 язовир.
Приложения: Акт №8420 от 31.05.2016г., скица, Експертно заключение на „Актив Р“ ЕООД; Протокол от 10.03.2016г. на ДАМТН, Доклад за комплексна оценка.
ЙОРДАНКА БЕНОВА- АНАНИЕВА 

За Кмет на Община Бургас

Съгласно Заповед №2133/09.08.2016г.
Съгласували:

ЗЛАТИНА ГЕОРГИЕВА

Директор на Дирекция ПНО

ЖИВКО ДИМИТРОВ

Директор на Дирекция УОС
Изготвил:

Пенка Буйнова
Началник отдел ПО
